《山居怀林处士》
元代·白珽

昔有林处士，结庐邻峰巅。
年年不入城，梅花有佳联。
童鹤三数口，负郭十亩田。
弟侄列朝裾，咸平好时年。
人品既已高，奉养常充然。
嗟我何为者，日用买山钱。
爱诗不能佳，未了区中缘。
空有一寸心，羡杀处士贤。
饱看贵人面，不若饥看天。
搥床呼伯雅，且此相周旋。
有田足几时，卓哉坡翁言。

作者简介：白珽（1248—1328），字廷玉，元钱塘（今杭州）人。原是四明名儒舒少度的遗腹子，后为钱塘人白某收作嗣子。白珽工诗赋，曾与当时名士结社，称“月泉吟社”。他的诗，题材多为描绘自然秀丽风光、农村田园生活，也有反映民生疾苦及时政的。